Legal Document

Category: 2255

Text:
23. ΒΑΣΙΛΙΚΟΝ ΔΙΑΤΑΓΜΑ της 27 Οκτ./23 Νοεμ. 1951 (ΦΕΚ Α΄  304) Περί εφαρμογής άρθρου πέμπτου του ΞΘ΄ Ψηφίσματος εις υπαλλήλους του Υπουργείου Εθνικής Αμύνης. Έχοντες υπ’ όψιν: 1)Τας διατάξεις του άρθρου πέμπτου του ΞΘ΄/1949 Ψηφίσματος «περί κυρώσεως και τροποποιήσεως του Α.Ν. 936/49» περί τροποποιήσεως της υπ’ αριθ. 59/45 Συντακτικής Πράξεως «περί καθορισμού της οργανικής συνθέσεως των δημοσίων ή δημοσίου χαρακτήρος υπηρεσιών». 2)Την υπ’ αριθ. 422/30.3.1951 πράξιν του Υπουργικού Συμβουλίου. 3)Την υπ’ αριθ. 137/28.9.1951 σύμφωνον γνώμην του Α.Σ.Δ.Υ. 4)Την υπ’ αριθ. 339/9.5.1951 πράξιν του Συμβουλίου Επικρατείας. 5)Προτάσει του Ημετέρου επί της Εθνικής Αμύνης Υπουργού, απεφασίσαμεν και διατάσσομεν: Άρθρον μόνον.-Πολιτικοί υπάλληλοι ή υπηρέται του Υπουργείου Εθνικής Αμύνης προαχθέντες μετά την απελευθέρωσιν της Χώρας εις κενάς θέσεις ή βαθμούς οίτινες όμως δεν είχον προαχθή εις τας θέσεις ή τους βαθμούς τούτους, κατά την διάρκειαν της ξενικής Κατοχής, λογίζονται δια την απόκτησιν προσόντων προς περαιτέρω προαγωγήν και δια τον καθορισμόν της σειράς αρχαιότητος αυτών ως προαχθέντες αφ’ ης κατά το από 28 Απρ. 1941 μέχρι και της 17ης Οκτ. 1944 χρονικόν διάστημα προήχθησαν εις τους αυτούς βαθμούς ή θέσεις νεώτεροί των. Εις τον αυτόν επί της Εθνικής Αμύνης Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 36.Α.δ.18-23 Πολιτικό Προσωπικό Υπουργείου Εθνικής Άμυνας